Document ID: /roh_data/filtered/fineweb-2-filterrobots_roh.jsonl.gz/64241

Il temp saja stgars, en las proximas 6 fin 8 emnas dovria novas schliaziuns, ha ditg il primminister da l’Ollanda Mark Rutte. La primavaira portia segiramain dapli fugitivs vers l’Europa. Rutte ha pretendì da meglierar l’infrastructura per retschaiver fugitivs en l’Italia ed en la Grezia, ed i dovria ina controlla cuminaivla dals cunfins externs da l’UE. Novas propostas n’ha Rutte dentant betg preschentà.
Agid da milliardas duai gidar
Il minister da l’exteriur Wolfgang Schäuble vul sminuir la pressiun sin ils pajais europeics, cun pumpar milliardas en las regiuns da crisa. L’Europa na vul dentant betg vegnir ina fortezza, ha Schäuble ditg. El quinta dentant che tals agids vegnian a custar a l’UE dapli che spetgà fin qua.